CELEX: 32020R1191
Language: lv
Date: 2020-08-11 00:00:00
Title: Komisijas Īstenošanas regula (ES) 2020/1191 (2020. gada 11. augusts), ar ko ievieš pasākumus ar mērķi novērst tomātu augļu brūnplankumainības vīrusa (ToBRFV) ievešanu un izplatīšanos Savienībā un atceļ Īstenošanas lēmumu (ES) 2019/1615

12.8.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 262/6
               
            
         KOMISIJAS ĪSTENOŠANAS REGULA (ES) 2020/1191
         (2020. gada 11. augusts),
         ar ko ievieš pasākumus ar mērķi novērst tomātu augļu brūnplankumainības vīrusa (ToBRFV) ievešanu un izplatīšanos Savienībā un atceļ Īstenošanas lēmumu (ES) 2019/1615
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2016/2031 (2016. gada 26. oktobris) par aizsardzības pasākumiem pret augiem kaitīgajiem organismiem, ar ko groza Eiropas Parlamenta un Padomes Regulas (ES) Nr. 228/2013, (ES) Nr. 652/2014 un (ES) Nr. 1143/2014 un atceļ Padomes Direktīvas 69/464/EEK, 74/647/EEK, 93/85/EEK, 98/57/EK, 2000/29/EK, 2006/91/EK un 2007/33/EK (1), un jo īpaši tās 30. pantu,
         ņemot vērā Eiropas Parlamenta un Padomes Regulu (ES) 2017/625 (2017. gada 15. marts) par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes Lēmumu 92/438/EEK (Oficiālo kontroļu regula) (2), un jo īpaši tās 22. panta 3. punktu un 52. pantu,
         tā kā:
         
                     (1)
                  
                  
                     Tomātu augļu brūnplankumainības vīruss (ToBRFV) (“norādītais kaitīgais organisms”) Komisijas Īstenošanas regulā (ES) 2019/2072 (3) patlaban nav norādīts kā Savienības karantīnas organisms vai kā Savienībā reglamentēts nekarantīnas organisms.
                  
               
                     (2)
                  
                  
                     Tomēr kopš 2018. gada dalībvalstis ir ziņojušas par norādītā kaitīgā organisma uzliesmojumiem tomātu kultūrās to teritorijās un par pasākumiem, kas veikti vīrusa apkarošanā. 2018. gadā Vācija un 2019. gadā Itālija veica kaitīgā organisma riska analīzes, kas parādīja, ka norādītais kaitīgais organisms un tā kaitīgā ietekme varētu Savienībā radīt nopietnas bažas attiecībā uz augu veselību, jo īpaši attiecībā uz Solanum lycopersicum L. un Capsicum spp. ražošanu.
                  
               
                     (3)
                  
                  
                     Pamatojoties uz iepriekš minēto, tika pieņemts Komisijas Īstenošanas lēmums (ES) 2019/1615 (4) ar mērķi ieviest pasākumus, lai novērstu norādītā kaitīgā organisma ievešanu un izplatīšanos Savienībā.
                  
               
                     (4)
                  
                  
                     Kopš Īstenošanas lēmuma (ES) 2019/1615 pieņemšanas ir savākta tāda jaunāka zinātniskā informācija par norādītā kaitīgā organisma izplatīšanos un testēšanas metodēm, kura pamato nepieciešamību noteikt detalizētākus pasākumus nekā Īstenošanas lēmumā (ES) 2019/1615 paredzētie.
                  
               
                     (5)
                  
                  
                     Konkrēti, Solanum lycopersicum L. un Capsicum spp. sēklas būtu jāpārbauda neatkarīgi no to izcelsmes. Tas nepieciešams tamdēļ, ka pastāv neskaidrības par kaitīgā organisma klātbūtni visā pasaulē un, tirgojot partijās, bieži vien tiek sajauktas dažādas izcelsmes sēklas, kas tādējādi palielina risku, ka norādītais kaitīgais organisms varētu izplatīties.
                  
               
                     (6)
                  
                  
                     Turklāt, veidojot no kaitīgā organisma brīvas ražošanas vietas, jāparedz konkrēti pasākumi ar mērķi nodrošināt veselīga materiāla ražošanu.
                  
               
                     (7)
                  
                  
                     
                        Capsicum spp. šķirnes, par kurām zināms, ka tās ir rezistentas pret norādīto kaitīgo organismu, netiek uzskatītas par šķirnēm, kas rada norādītā kaitīgā organisma infekcijas un izplatīšanās risku. Tāpēc tad, ja šīs šķirnes tiek oficiāli apstiprinātas par rezistentām, uz tām nebūtu jāattiecina prasība veikt testēšanu.
                  
               
                     (8)
                  
                  
                     Paraugu ņemšana un testēšana būtu jāveic saskaņā ar īpašiem nosacījumiem, pamatojoties uz Savienības līmenī un starptautiskā līmenī savākto jaunāko informāciju. Reālā laika polimerāzes ķēdes reakcijas metodes ļauj visefektīvāk atklāt un noteikt norādīto kaitīgo organismu. ELISA metode ir mazāk sensitīva un mazāk specifiska, jo tika konstatēts, ka tā mijiedarbojas ar citiem tomātu vīrusiem. Tomēr Covid-19 pandēmijas dēļ trūkst testa komplektu, kas vajadzīgi, lai varētu izmantot reālā laika polimerāzes ķēdes reakcijas metodes. Līdz 2020. gada 1. oktobrimELISA metode arī būtu uzskatāma par pieņemamu metodi, ko var izmantot norādītā kaitīgā organisma atklāšanai un noteikšanai. Šāda paraugu ņemšana un testēšana būtu jāveic līdz ar paraugu ņemšanu fiziskām kontrolpārbaudēm, kas tiek veiktas saskaņā ar Komisijas Īstenošanas regulas (ES) 2019/2130 (5) noteikumiem, lai nodrošinātu augstāku Savienības fitosanitārās aizsardzības līmeni.
                  
               
                     (9)
                  
                  
                     Nosacījumi, kas jāievēro stādāmo augu pārvietošanā, nebūtu jāpiemēro tiem augiem, kas jau saražoti saskaņā ar Īstenošanas lēmumu (ES) 2019/1615, jo būtu nesamērīgi pieprasīt papildu testēšanu minētajām sēklām un vairumā gadījumu minētos nosacījumus nebūtu iespējams praktiski īstenot.
                  
               
                     (10)
                  
                  
                     Īstenošanas regulas (ES) 2019/2130 III pielikumā ir izklāstīti noteikumi par darbībām, kas veicamas stādāmo augu fiziskās kontrolpārbaudēs, tostarp paraugu ņemšanā. Papildus minētajiem noteikumiem un lai pielāgotu paraugu ņemšanas un testēšanas biežumu saistībā ar norādītā kaitīgā organisma fitosanitāro risku, dalībvalstīm būtu jānosaka, cik bieži, importējot norādīto sēklu un norādīto stādāmo augu sūtījumus, jāveic paraugu ņemšana un testēšana. Lai nodrošinātu, ka tiek pārbaudīts pietiekami reprezentatīvs paraugs, šāds biežums būtu jāattiecina uz ne mazāk kā 20 % no importētajām norādītajām sēklām un norādītajiem stādāmajiem augiem.
                  
               
                     (11)
                  
                  
                     Īstenošanas lēmums (ES) 2019/1615 būtu jāatceļ un jāaizstāj ar šo regulu, lai ņemtu vērā Regulu (ES) 2016/2031 un Īstenošanas regulu (ES) 2019/2072, kuras tiek piemērotas no 2019. gada 14. decembra.
                  
               
                     (12)
                  
                  
                     Lai dotu laiku, kāds vajadzīgs situācijas pārraudzībai, un noteiktu norādītā kaitīgā organisma fitosanitāro statusu attiecībā uz Savienības teritoriju un izplatību pasaulē, šī regula būtu jāpiemēro līdz 2022. gada 31. maijam.
                  
               
                     (13)
                  
                  
                     Lai ātri novērstu fitosanitāro risku, ko rada norādītais kaitīgais organisms, šīs regulas noteikumi būtu jāpiemēro pēc iespējas drīzāk. Tāpēc šai regulai būtu jāstājas spēkā trešajā dienā pēc tās publicēšanas.
                  
               
                     (14)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Definīcijas
            Šajā regulā piemēro šādas definīcijas:
            
                        a)
                     
                     
                        “norādītais kaitīgais organisms” ir tomātu augļu brūnplankumainības vīruss (ToBRFV);
                     
                  
                        b)
                     
                     
                        “norādītie stādāmie augi” ir stādīšanai paredzēti Solanum lycopersicum L. un Capsicum spp. augi, kas nav sēklas;
                     
                  
                        c)
                     
                     
                        “norādītās sēklas” ir Solanum lycopersicum L. and Capsicum spp. sēklas;
                     
                  
                        d)
                     
                     
                        “norādītie augļi” ir Solanum lycopersicum L. un Capsicum spp. augļi.
                     
                  
         
            2. pants
            Aizliegumi attiecībā uz norādīto kaitīgo organismu
            Norādīto kaitīgo organismu neieved, nepārvieto, netur, nepavairo un neizlaiž Savienības teritorijā.
         
         
            3. pants
            Norādītā kaitīgā organisma atklāšana vai aizdomas par tā klātbūtni
            
               1.   Savienības teritorijā ikviena persona, kurai ir aizdomas par norādītā organisma klātbūtni vai kļūst par to zināms, par to nekavējoties informē kompetento iestādi un sniedz tai visu attiecīgo informāciju par šāda organisma klātbūtni vai aizdomām par tā klātbūtni.
            
            
               2.   Kompetentā iestāde pēc šādas informācijas saņemšanas:
               
                           a)
                        
                        
                           nekavējoties reģistrē sniegto informāciju;
                        
                     
                           b)
                        
                        
                           veic visus pasākumus, kas vajadzīgi, lai apstiprinātu norādītā kaitīgā organisma klātbūtni vai aizdomas par tā klātbūtni;
                        
                     
                           c)
                        
                        
                           nodrošina, ka ikviena persona, kuras pārziņā ir augi, kas var būt inficēti ar norādīto kaitīgo organismu, tiek nekavējoties informēta:
                           
                                       i)
                                    
                                    
                                       par norādītā kaitīgā organisma klātbūtni vai aizdomām par tā klātbūtni; un
                                    
                                 
                                       ii)
                                    
                                    
                                       par iespējamajiem riskiem, kas saistīti ar norādīto kaitīgo organismu, un par veicamajiem pasākumiem.
                                    
                                 
                     
         
         
            4. pants
            Pasākumi saistībā ar norādītā kaitīgā organisma apstiprināto klātbūtni
            Ja kādas dalībvalsts teritorijā ir apstiprināta norādītā kaitīgā organisma klātbūtne vai aizdomas par tā klātbūtni, attiecīgās dalībvalsts kompetentā iestāde nodrošina, ka tiek veikti atbilstīgi pasākumi norādītā kaitīgā organisma izskaušanai saskaņā ar Regulas (ES) 2016/2031 17. pantu.
         
         
            5. pants
            Apsekojumi par norādītā kaitīgā organisma klātbūtni dalībvalstīs
            
               1.   Dalībvalstis veic ikgadējus apsekojumus, lai savā teritorijā, tostarp norādīto sēklu un norādīto stādāmo augu ražošanas vietās, konstatētu norādītā kaitīgā organisma klātbūtni uz norādītajiem stādāmajiem augiem, norādītajām sēklām un norādītajiem augļiem.
            
            
               2.   Minētie apsekojumi:
               
                           a)
                        
                        
                           ietver paraugu ņemšanu un testēšanu, kā noteikts pielikumā; un
                        
                     
                           b)
                        
                        
                           balstās uz:
                           
                                       i)
                                    
                                    
                                       novērtēto risku, ko rada norādītā kaitīgā organisma ievešana un izplatīšanās attiecīgajā dalībvalstī; un
                                    
                                 
                                       ii)
                                    
                                    
                                       zinātniski un tehniski pamatotiem principiem attiecībā uz iespēju atklāt norādīto kaitīgo organismu.
                                    
                                 
                     
            
               3.   Dalībvalstis katru gadu līdz 30. aprīlim Komisijai un pārējām dalībvalstīm paziņo iepriekšējā kalendārajā gadā veikto apsekojumu rezultātus.
            
         
         
            6. pants
            Norādīto stādāmo augu pārvietošana Savienībā
            
               1.   Norādītos stādāmos augus Savienībā var pārvietot tikai tad, ja tiem līdzi ir dota augu pase un ir izpildīti abi šādi nosacījumi:
               
                           a)
                        
                        
                           norādītie stādāmie augi ir audzēti ražošanas vietā, par kuru zināms, ka norādītais kaitīgais organisms tajā nav sastopams, pamatojoties uz oficiālām pārbaudēm, kas veiktas piemērotā laikā, kad iespējams šādu organismu atklāt, un, ja norādītajiem stādāmajiem augiem ir norādītā kaitīgā organisma simptomi, kompetentā iestāde tiem veikusi paraugu ņemšanu un testēšanu, un šajos testos pierādīts, ka šādi augi ir brīvi no šāda organisma;
                        
                     
                           b)
                        
                        
                           norādīto stādāmo augu partijas ir turētas atsevišķi no citām norādīto stādāmo augu partijām, un tām ir piemēroti atbilstoši higiēnas pasākumi un fiziska nošķiršana.
                        
                     Paraugu ņemšanu testēšanai, kā minēts šajā punktā, veic atbilstoši pielikumā noteiktajam.
            
            
               2.   Šā panta 1. punktu nepiemēro:
               
                           a)
                        
                        
                           tādu Capsicum spp. šķirņu norādītajiem augiem, par kurām zināms, ka tās ir rezistentas pret norādīto kaitīgo organismu;
                        
                     
                           b)
                        
                        
                           norādītajiem stādāmajiem augiem, kas ražoti saskaņā ar Īstenošanas lēmumu (ES) 2019/1615.
                        
                     
         
         
            7. pants
            Norādīto sēklu pārvietošana Savienībā
            
               1.   Norādītās sēklas Savienībā var pārvietot tikai tad, ja tām līdzi ir dota augu pase un ja tās atbilst visiem šādiem nosacījumiem:
               
                           a)
                        
                        
                           to mātesaugi ir iegūti ražošanas vietā, par kuru zināms, ka norādītais kaitīgais organisms tajā nav sastopams, pamatojoties uz oficiālām pārbaudēm, kas veiktas piemērotā laikā, kad iespējams šādu organismu atklāt;
                        
                     
                           b)
                        
                        
                           kompetentā iestāde vai profesionāli operatori šādas iestādes oficiālā uzraudzībā no šādām sēklām vai to mātesaugiem ir ņēmuši paraugus un veikuši to testēšanu, lai noskaidrotu norādītā kaitīgā organisma klātbūtni, un šādos testos konstatēts, ka norādītās sēklas vai to mātesaugi ir brīvi no norādītā kaitīgā organisma.
                           Ja pastāv aizdomas par norādītā kaitīgā organisma klātbūtni, minēto paraugu ņemšanu un testēšanu veic tikai kompetentās iestādes saskaņā ar Regulas (ES) 2016/2031 87. panta 3. punkta c) apakšpunktu;
                        
                     
                           c)
                        
                        
                           visu norādīto sēklu partiju izcelsme ir reģistrēta un dokumentēta.
                        
                     
            
               2.   Norādītajām sēklām, kuras atradās noliktavās pirms 2020. gada 15. augusta, kompetentā iestāde vai profesionāli operatori šādas iestādes oficiālā uzraudzībā pirms šādu sēklu pārvietošanas Savienībā ņem paraugus un veic to testēšanu attiecībā uz konkrēto kaitīgo organismu un konstatē, vai tās ir brīvas no minētā kaitīgā organisma.
            
            
               3.   Sēklu paraugu ņemšanu un testēšanu veic, kā noteikts pielikumā.
            
            
               4.   Šā panta 1. un 2. punktu nepiemēro tādu Capsicum spp. šķirņu norādītajām sēklām, par kurām zināms, ka tās ir rezistentas pret norādīto kaitīgo organismu.
            
         
         
            8. pants
            Norādīto stādāmo augu ievešana Savienībā
            
               1.   Norādītos stādāmos augus, kuri nav tādu Capsicum spp. šķirņu augi, par kurām zināms, ka tās ir rezistentas pret norādīto kaitīgo organismu, un kuru izcelsme ir trešās valstīs, Savienībā var ievest tikai tad, ja tiem līdzi ir dots fitosanitārais sertifikāts, kura ailē “Papildu deklarācija” ir šādi elementi:
               
                           a)
                        
                        
                           oficiāls apliecinājums tam, ka norādītie stādāmie augi ir iegūti no norādītajām sēklām, kurām ir ņemti paraugi un veikta to testēšana attiecībā uz norādīto kaitīgo organismu, kā noteikts pielikumā, un ka šie testi ir pierādījuši, ka norādītie stādāmie augi ir brīvi no norādītā kaitīgā organisma;
                        
                     
                           b)
                        
                        
                           oficiāls apliecinājums tam, ka norādītie stādāmie augi ir ražoti ražošanas vietā, kuru izcelsmes valsts nacionālā augu aizsardzības organizācija ir reģistrējusi un pārrauga un par kuru zināms, ka tā ir brīva no norādītā kaitīgā organisma, pamatojoties uz oficiālām pārbaudēm, kas veiktas piemērotā laikā, kad iespējams šādu organismu atklāt, un simptomu gadījumā no šādiem augiem ir oficiāli ņemti paraugi un veikta to testēšana attiecībā uz minēto kaitīgo organismu, un šādos testos konstatēts, ka norādītie stādāmie augi ir brīvi no norādītā kaitīgā organisma;
                        
                     
                           c)
                        
                        
                           reģistrētās ražošanas vietas nosaukums.
                        
                     
            
               2.   Tādu Capsicum spp. šķirņu, par kurām zināms, ka tās ir rezistentas pret norādīto kaitīgo organismu, augus, kuru izcelsme ir trešās valstīs, Savienībā var ievest tikai tad, ja tiem līdzi ir dots fitosanitārais sertifikāts, kura ailē “Papildu deklarācija” šāda rezistence ir apstiprināta.
            
         
         
            9. pants
            Norādīto sēklu ievešana Savienībā
            
               1.   Norādītās sēklas, kuru izcelsme ir trešās valstīs un kuras nav tādu Capsicum spp. šķirņu sēklas, par kurām zināms, ka tās ir rezistentas pret norādīto kaitīgo organismu, Savienībā var ievest tikai tad, ja tām līdzi ir dots fitosanitārais sertifikāts, kura ailē “Papildu deklarācija” ir sekojošais:
               
                           a)
                        
                        
                           oficiāls apliecinājums tam, ka ir izpildīti visi turpmākie nosacījumi:
                           
                                       i)
                                    
                                    
                                       attiecīgo norādīto sēklu mātesaugi ir iegūti ražošanas vietā, par kuru zināms, ka norādītais kaitīgais organisms tajā nav sastopams, pamatojoties uz oficiālām pārbaudēm, kas veiktas piemērotā laikā, kad iespējams šādu organismu atklāt;
                                    
                                 
                                       ii)
                                    
                                    
                                       no attiecīgajām norādītajām sēklām vai to mātesaugiem ir oficiāli ņemti paraugi un veikta to testēšana attiecībā uz norādīto kaitīgo organismu, un šādos testos konstatēts, ka attiecīgās norādītās sēklas vai to mātesaugi ir brīvi no norādītā kaitīgā organisma;
                                    
                                 
                     
                           b)
                        
                        
                           reģistrētās ražošanas vietas nosaukums.
                        
                     
            
               2.   Tādu Capsicum spp. šķirņu, par kurām zināms, ka tās ir rezistentas pret norādīto kaitīgo organismu, norādītās sēklas, kuru izcelsme ir trešās valstīs, Savienībā var ievest tikai tad, ja tām līdzi ir dots fitosanitārais sertifikāts, kura ailē “Papildu deklarācija” šāda rezistence ir apstiprināta.
            
         
         
            10. pants
            Oficiālās kontrolpārbaudes, ievedot Savienībā
            Kompetentā iestāde ņem paraugus un tos testē ne mazāk kā 20 % no norādīto sēklu un norādīto stādāmo augu sūtījumiem, kā noteikts pielikumā, tajā robežkontroles punktā, caur kuru tos pirmo reizi ieved Savienībā.
         
         
            11. pants
            Īstenošanas lēmuma (ES) 2019/1615 atcelšana
            Īstenošanas lēmumu (ES) 2019/1615 no 2020. gada 15. augusta atceļ.
         
         
            12. pants
            Piemērošanas periods
            Šo regulu piemēro līdz 2022. gada 31. maijam.
         
         
            13. pants
            Stāšanās spēkā
            Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 11. augustā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 317, 23.11.2016., 4. lpp.
         
            (2)  OV L 95, 7.4.2017., 1. lpp.
         
         
            (3)  Komisijas Īstenošanas regula (ES) 2019/2072 (2019. gada 28. novembris), ar ko paredz vienotus nosacījumus Eiropas Parlamenta un Padomes Regulas (ES) 2016/2031 par aizsardzības pasākumiem pret augiem kaitīgajiem organismiem īstenošanai, atceļ Komisijas Regulu (EK) Nr. 690/2008 un groza Komisijas Īstenošanas regulu (ES) 2018/2019 (OV L 319, 10.12.2019., 1. lpp.).
         
            (4)  Komisijas Īstenošanas lēmums (ES) 2019/1615 (2019. gada 26. septembris), ar ko ievieš ārkārtas pasākumus, lai novērstu tomātu augļu brūnplankumainības vīrusa (ToBRFV) ievešanu un izplatīšanos Savienībā (OV L 250, 30.9.2019., 91. lpp.).
         
            (5)  Komisijas Īstenošanas regula (ES) 2019/2130 (2019. gada 25. novembris), ar ko paredz sīki izstrādātus noteikumus par darbībām, kuras jāveic dokumentu, identitātes un fizisko kontrolpārbaužu laikā un pēc tām gadījumos, kad minētās kontrolpārbaudes attiecas uz dzīvniekiem un precēm, kuriem piemēro oficiālās kontroles robežkontroles punktos (OV L 321, 12.12.2019., 128. lpp.).
      
      
         
            PIELIKUMS
            1.   Paraugu ņemšanas shēmas sēklām, kuras nav tādu Capsicum spp. šķirņu sēklas, par kurām zināms, ka tās ir rezistentas pret norādīto kaitīgo organismu
            
            Sēklu paraugus testēšanai ņem saskaņā ar šādām paraugu ņemšanas shēmām atkarībā no sēklu partijām, kā minēts attiecīgajā tabulā Fitosanitāro pasākumu starptautiskajos standartos Nr. 31 “Sūtījumu paraugu ņemšanas metodes” (ISPM31):
            
                        —
                     
                     
                        sēklu partijām, kurās ir 3 000 sēklu vai mazāk, piemēro tādu hiperģeometrisku paraugu ņemšanas shēmu, kas ar 95 % ticamību ļauj noteikt inficētu augu klātbūtni vismaz 10 % līmenī,
                     
                  
                        —
                     
                     
                        sēklu partijām, kurās ir vairāk nekā 3 000 sēklu, bet mazāk nekā 30 000 sēklu, piemēro tādu paraugu ņemšanas shēmu, kas ar 95 % ticamību ļauj noteikt inficētu augu klātbūtni vismaz 1 % līmenī,
                     
                  
                        —
                     
                     
                        sēklu partijām, kurās ir vairāk nekā 30 000 sēklu, piemēro tādu paraugu ņemšanas shēmu, kas ar 95 % ticamību ļauj noteikt inficētu augu klātbūtni vismaz 0,1 % līmenī.
                     
                  Apakšparaugos, kuriem izmanto polimerāzes ķēdes reakcijas (PCR) metodes, ir ne vairāk kā 1 000 sēklu.
            Apakšparaugos, kuriem izmanto imūnfermentatīvās analīzes (ELISA) metodi, ir ne vairāk kā 250 sēklu.
            2.   Paraugu ņemšanas shēmas stādāmajiem augiem, kuri nav tādu Capsicum spp. šķirņu augi, par kurām zināms, ka tās ir rezistentas pret norādīto kaitīgo organismu
            
            Stādāmajiem augiem, kuri nav tādu Capsicum spp. šķirņu augi, par kurām zināms, ka tās ir rezistentas pret norādīto kaitīgo organismu, katrā ražošanas vietā no katras šķirnes ievāc 200 lapas, vēlams – augu augšpusē esošās jaunās lapas.
            Ja augiem ir simptomi, paraugus testēšanai ņem vismaz no 3 lapām ar simptomiem.
            3.   Testēšanas metodes norādītā kaitīgā organisma atklāšanai un noteikšanai uz sēklām, kuras nav tādu Capsicum spp. šķirņu sēklas, par kurām zināms, ka tās ir rezistentas pret norādīto kaitīgo organismu
            
            Lai uz norādītajām sēklām atklātu norādīto kaitīgo organismu, izmanto kādu no turpmāk minētajām testēšanas metodēm:
            
                        —
                     
                     
                        augu pasu vai fitosanitāro sertifikātu izsniegšanai – līdz 2020. gada 1. oktobrimELISA metodi izmanto, tikai lai apstiprinātu, ka sēklas ir brīvas no norādītā kaitīgā organisma,
                     
                  
                        —
                     
                     
                        reālā laika reversās transkripcijas polimerāzes ķēdes reakcijas (RT-PCR) metodi, izmantojot Starptautiskās Sēklu federācijas protokolā (2020) (1) aprakstītos oligonukleotīdus un zondes,
                     
                  
                        —
                     
                     
                        reālā laika reversās transkripcijas polimerāzes ķēdes reakcijas (RT-PCR) metodi, kurā izmanto Menzel un Winter oligonukleotīdus un zondi (Acta Horticulturae, apstiprināts publicēšanai).
                     
                  Ja atklāšanas testa rezultāts ir pozitīvs, ar kādu no iepriekšminētajām reālā laika reversās transkripcijas polimerāzes ķēdes reakcijas (RT-PCR) metodēm veic otrreizēju testēšanu, izmantojot metodi, kas atšķiras no atklāšanas testa metodes, un to pašu paraugu izmantojot norādītā kaitīgā organisma noteikšanas apstiprināšanai. Ja atklāšanas un noteikšanas rezultāti, kas iegūti apvalkotām sēklām, ir pretrunīgi, sēklapvalku noņem un sēklas pārbauda atkārtoti.
            4.   Testēšanas metodes norādītā kaitīgā organisma atklāšanai un noteikšanai uz stādāmiem augiem, kuri nav tādu Capsicum spp. šķirņu stādāmie augi, par kurām zināms, ka tās ir rezistentas pret norādīto kaitīgo organismu, un uz norādītajiem augļiem
            
            Lai uz norādītajiem stādāmajiem augiem, kuri nav tādu Capsicum spp. šķirņu norādītie stādāmie augi, par kurām zināms, ka tās ir rezistentas pret norādīto kaitīgo organismu, un uz norādītajiem augļiem atklātu norādīto kaitīgo organismu, izmanto kādu no turpmāk minētajām testēšanas metodēm:
            
                        —
                     
                     
                        
                           ELISA metodi – tikai materiālam ar simptomiem,
                     
                  
                        —
                     
                     
                        konvencionālo reversās transkripcijas polimerāzes ķēdes reakcijas (RT-PCR) metodi, kurā izmanto Alkowni et al. (2019) oligonukleotīdus,
                     
                  
                        —
                     
                     
                        konvencionālo reversās transkripcijas polimerāzes ķēdes reakcijas (RT-PCR) metodi, kurā izmanto Rodriguez-Mendoza et al. (2019) oligonukleotīdus,
                     
                  
                        —
                     
                     
                        reālā laika reversās transkripcijas polimerāzes ķēdes reakcijas (RT-PCR) metodi, kurā izmanto Starptautiskās Sēklu federācijas protokolā (2020) (2) aprakstītos oligonukleotīdus un zondes,
                     
                  
                        —
                     
                     
                        reālā laika reversās transkripcijas polimerāzes ķēdes reakcijas (RT-PCR) metodi, kurā izmanto Menzel un Winter oligonukleotīdus un zondi (Acta Horticulturae, apstiprināts publicēšanai).
                     
                  Ja atklāšanas testa rezultāts ir pozitīvs, ar kādu no iepriekšminētajām reversās transkripcijas polimerāzes ķēdes reakcijas (RT-PCR) metodēm, kas atšķiras no atklāšanas testa metodes, veic otrreizēju testēšanu, izmantojot to pašu paraugu norādītā kaitīgā organisma noteikšanas apstiprināšanai.
            
               (1)  Starptautiskās Sēklu federācijas izstrādātais protokols (International Seed Health Initiative for Vegetable Crops (ISHI-Veg)).
            
               (2)  Starptautiskās Sēklu federācijas izstrādātais protokols (International Seed Health Initiative for Vegetable Crops (ISHI-Veg)).